Oficialusis leidinys L 206 , 03/08/2002 p. 0020 - 0026



Komisijos sprendimas 2002 m. liepos 31 d. iš dalies keičiantis sprendimus 92/160/EEB, 92/260/EEB ir 93/197/EEB dėl registruotų arklių importo iš Turkijos ir panaikinantis Sprendimą 98/404/EB (pranešta dokumentu Nr. C(2002) 2878) (tekstas svarbus EEE) (2002/635/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Sprendimu 2002/160/EB [2], ypač į jos 13, 15 ir 16 straipsnius bei 19 straipsnio i ir ii punktus, atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB [3], su paskutiniais pakeitimais, padarytais Direktyva 96/43/EB [4], ypač į jos 18 straipsnį, kadangi: (1) Tarybos sprendime 79/542/EEB [5] su paskutiniais pakeitimais, padarytais Sprendimu 2001/731/EB [6], nustatančiame trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašą, Turkija yra įtraukta į priedo 2 dalį, todėl leidžiamas tik registruotų arklių importas. (2) Pagal 1992 m. kovo 5 d. Komisijos sprendimą 92/160/EEB, nustatantį tam tikrų trečiųjų šalių skirstymo į arklinių šeimos gyvūnų importo regionus sistemą [7], su paskutiniais pakeitimais, padarytais Sprendimu 2001/622/EB [8], leidžiamas tik registruotų arklių laikinas įvežimas ir sugrąžinimas tik iš šešių Turkijos provincijų. (3) Registruotų arklių laikino įvežimo, nuolatinio importo ir sugrąžinimo gyvūnų sveikatos reikalavimai ir veterinarinis sertifikavimas yra atitinkamai suderinti ir nustatyti Komisijos sprendimais 92/260/EEB [9] ir 93/197/EEB [10], kurių abiejų paskutiniai pakeitimai padaryti Sprendimu 2001/828/EB [11], ir Komisijos sprendimu 93/195/EEB [12] su paskutiniais pakeitimais, padarytais Sprendimu 2001/611/EB [13]. (4) Turkijos atveju, gyvūnų sveikatos reikalavimai ir veterinarinis sertifikavimas registruotų arklių laikinam įvežimui ir sugrąžinimui po laikino eksporto yra atitinkamai nustatyti Sprendimais 92/260/EEB ir 93/195/EEB. (5) Kadangi 1998 m. Komisijos tikrintojų lankymosi Turkijoje metu paaiškėjo rimtų trūkumų dėl arklių eksporto iš Turkijos į Bendriją procedūrų, Komisija priėmė 1998 m. birželio 12 d. Sprendimą 98/404/EB, įvedantį apsaugos priemones dėl arklinių šeimos gyvūnų importo iš Turkijos [14], su paskutiniais pakeitimais, padarytais Sprendimu 2000/507/EB [15]. (6) Priėmus Sprendimą 98/404/EB, Turkijos kompetentingos institucijos Komisijai pranešė apie po to tikrintojų apsilankymo Komisijos pateiktomis rekomendacijomis pagrįstas priemones, skirtas pagerinti veterinarinę priežiūrą ir eksporto sertifikavimą. (7) Be to, kompetentingos institucijos, padedamos privataus arklininkystės sektoriaus, užbaigė įnosių stebėjimo programą, kuri taip pat apėmė afrikinės arklių ligos ir kergimo ligos stebėjimą, ir 2001 m. balandžio mėn. Komisijai pateikė galutinę ataskaitą. Dėl įnosių paplitimo stebėjimo programa patvirtino 1998 m. atliktos misijos išvadas. Buvo sunaikintas ir kompensuotas didelis skaičius maleino reaktorių, rastų neregistruotose arkliuose, muluose ir asiluose. (8) Todėl atrodo tinkama leisti laikinai įvežti Bendrijos registruotus arklius po laikino eksporto ir visam laikui importuoti registruotus arklius iš Sprendime 92/160/EEB išvardintų Turkijos provincijų pagal veterinarijos reikalavimus, nustatytus registruotiems arkliams iš panašios epidemiologinės padėties sričių. Vis dėlto su paskirties valstybe nare suderintose laboratorijose atliekami sveikatos tyrimai, būtini pagal atitinkamus importo reikalavimus. (9) Todėl turėtų būti atitinkamai iš dalies pakeisti Spendimai 92/160/EEB, 92/260/EEB ir 93/197/EEB bei panaikintas Sprendimas 98/404/EB. (10) Sąraše išvardytos šalys identifikuojamos pagal Bendrijos teisės aktuose, ypač Komisijos reglamente (EB) Nr. 2032/2000 [16], naudojamus šalių ir teritorijų užsienio prekybos nomenklatūros ISO alfa 2 kodus, prireikus turėtų būti nurodomas šių kodų laikinas statusas. (11) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Komisijos sprendimo 92/160/EEB priede žodžiai "Turkija (2)" pakeičiami "Turkija". 2 straipsnis Komisijos sprendimas 92/260/EEB iš dalies keičiamas taip: 1) I priedas iš dalies keičiamas taip: a) B grupės trečiųjų šalių sąrašas keičiamas taip: "Australija (AU), Bulgarija (BG), Baltarusija (BY), Kipras (CY), Čekijos Respublika (CZ), Estija (EE), Kroatija (HR), Vengrija (HU), Lietuva (LI), Latvija (LV), Buvusioji Jugoslavijos Respublika Makedonija (MK) (2), Naujoji Zelandija (NZ), Lenkija (PL), Rumunija (RO), Rusija (1) (RU), Slovakijos Respublika (SK), Slovėnija (SL), Ukraina (UA), Jugoslavijos Federacinė Respublika (YU)"; b) pridedama ši išnaša: "(2) Laikinas kodas, neliečiantis šalies galutinio grupavimo, kuris turi būti priskirtas užbaigus šiuo metu Jungtinėse Tautose vykstančias derybas."; c) C grupės trečiųjų šalių sąrašas keičiamas taip: "Kanada (CA), Honkongas (HK), Japonija (JP), Korėjos Respublika (KR), Makao (MO), Malaizija (pusiasalis) (MY), Singapūras (SG), Tailandas (TH), Jungtinės Amerikos Valstijos (US)."; 2) II priedas iš dalies keičiamas taip: a) veterinarijos sertifikatų A, B, C ir D III skirsnių d dalių trečios įtraukos keičiamos taip: "— Jungtiniai Arabų Emyratai, Australija, Bulgarija, Baltarusija, Kanada, Šveicarija, Kipras, Čekijos Respublika, Estija, Grenlandija, Honkongas, Kroatija, Vengrija, Islandija, Japonija, Korėjos Respublika, Lietuva, Latvija, Buvusioji Jugoslavijos Respublika Makedonija, Makao, Malaizija (pusiasalis), Norvegija, Naujoji Zelandija, Lenkija, Rumunija, Rusija (1), Singapūras, Slovakijos Respublika, Slovėnija, Tailandas, Ukraina, Jungtinės Amerikos Valstijos, Jugoslavijos Federacinė Respublika."; b) veterinarijos sertifikatas E iš dalies keičiamas taip: i) III skirsnis "Informacija apie sveikumą" keičiamas šio sprendimo I priedu; ii) pridedama ši išnaša: "(6) Laboratoriniai tyrimai, būtini pagal šio veterinarijos sertifikato reikalavimus, turi būti atliekami paskirties valstybių narių patvirtintose laboratorijose. Laboratorijų patvirtinti rezultatai turi būti pridedami prie gyvūną lydinčio veterinarijos sertifikato. Šios nuostatos taikomos šioms valstybėms: Turkija (TR)." 3 straipsnis Komisijos sprendimas 93/197/EEB iš dalies keičiamas taip: 1) I priedas iš dalies keičiamas taip: a) B grupės trečiųjų šalių sąrašas keičiamas taip: "Australija (AU), Bulgarija (BG), Baltarusija (BY), Kipras (CY), Čekijos Respublika (CZ), Estija (EE), Kroatija (HR), Vengrija (HU), Lietuva (LI), Latvija (LV), Buvusioji Jugoslavijos Respublika Makedonija (MK) (3), Naujoji Zelandija (NZ), Lenkija (PL), Rumunija (RO), Rusija (1) (RU), Slovakijos Respublika (SK), Slovėnija (SL), Ukraina (UA), Jugoslavijos Federacinė Respublika (YU)."; b) pridedama ši išnaša: "(3) Laikinas kodas, neįtakojantis šalies galutinio pavadinimo, kuris turi būti priskirtas užbaigus šiuo metu Jungtinėse Tautose vykstančias derybas."; c) žodžiai "Turkija (1) (2) (TR)" šalies ISO kodo abėcėlės tvarka pridedami prie E grupės trečiųjų šalių sąrašo; 2) II priedo veterinarijos sertifikatas E keičiamas taip: Antraštinė dalis keičiama taip: "Veterinarijos sertifikatas registruotų arklių iš Jungtinių Arabų Emyratų, Bahreino, Egipto (1), Jordanijos, Kuveito, Libano, Libijos, Omano, Kataro, Saudo Arabijos (1), Sirijos, Turkijos (1) bei registruotų, veislinių ir produkcinių arklinių šeimos gyvūnų iš Alžyro, Izraelio, Maroko, Maltos, Mauricijaus ir Tuniso importui į Bendrijos teritoriją." ; a) III skirsnis "Sveikumo informacija" keičiamas šio sprendimo II priedu; b) pridedama ši išnaša: "(5) Laboratoriniai tyrimai, būtini pagal šio gyvūnų veterinarijos sertifikato reikalavimus, turi būti atliekami paskirties valstybių narių patvirtintose laboratorijose. Laboratorijos patvirtinti rezultatai turi būti pridedami prie gyvūną lydinčio veterinarijos sertifikato. Šios nuostatos taikomos šioms valstybėms: Turkija (TR)." 4 straipsnis Sprendimas 98/404/EB panaikinamas. 5 straipsnis Valstybės narės pakeičia Turkijos atžvilgiu taikomas priemones, suderindamos jas su šiuo sprendimu. 6 straipsnis Šis sprendimas skirtas valstybėms narėms. Priimta Briuselyje, 2002 m. liepos 31 d. Komisijos vardu David Byrne Komisijos narys [1] OL L 224, 1990 8 18, p. 42. [2] OL L 53, 2002 2 23, p. 37. [3] OL L 268, 1991 9 24, p. 56. [4] OL L 162, 1996 7 1, p. 1. [5] OL L 146, 1979 6 14, p. 15. [6] OL L 274, 2001 10 17, p. 22. [7] OL L 71, 1992 3 18, p. 24. [8] OL L 216, 2001 8 10, p. 26. [9] OL L 130, 1992 5 15, p. 67. [10] OL L 86, 1993 4 6, p. 16. [11] OL L 308, 2001 11 27, p. 41. [12] OL L 86, 1993 4 6, p. 1. [13] OL L 214, 2001 8 8, p. 49. [14] OL L 178, 1998 6 23, p. 41. [15] OL L 204, 2000 8 11, p. 42. [16] OL L 243, 2000 9 28, p. 14. -------------------------------------------------- I PRIEDAS " +++++ TIFF +++++ +++++ TIFF +++++ " -------------------------------------------------- II PRIEDAS " +++++ TIFF +++++ +++++ TIFF +++++ " --------------------------------------------------